Virtual XI

***Virtual XI*** jest jedanaesti studijski album britanske heavy metal grupe Iron Maiden. Album je 23. marta 1998. objavila diskografska kuća EMI. Drugi je i posljednji album na kojem je učestvovao vokalist Blaze Bayley i posljednji album na kojem je grupa nastupala kao kvintet.

## O albumu
thumb|left|175px|*Virtual XI* jest drugi i posljednji album Iron Maidena s pjevačem Blazeom Bayleyjem.

Naziv *Virtual XI* povezan je s dvama izvanmuzičkim događajima: objavom računarske videoigre skupine *Ed Hunter* i činjenicom da će se Svjetsko prvenstvo u nogometu održati u junu tada tekuće 1998. Steve Harris, basist i osnivač sastava, objašnjava: "Pretpostavljamo da su naši obožavaoci uglavnom slični nama, s manje-više istim interesima, pa smo pomislili: '[Ova godina,] '98, godina je Svjetskog prvenstva u nogometu. Uključimo nogomet u novi album.' Već smo u to vrijeme radili i na računarskoj igri, pa smo pomislili: 'Pa, uvedimo i to u cijelu stvar.'"

Iako je većina ilustracija u knjižici albuma preuzeta iz videoigre *Ed Hunter*, naslovnicu za *Virtual XI* izradio je Melvyn Grant. Prema Grantovim riječima grupa je od njega prvobitno zatražio da dizajnira nešto povezano s virtualnom stvarnošću, no poslije mu je sugerirala da izmijeni naslovnicu i na nju doda nogometnu utakmicu jer je odlučila povezati objavu albuma sa Svjetskim prvenstvom u nogometu. To je također bio prvi album grupe na kojem se nalazio novi alternativni logotip, iz kojeg su uklonjeni produženi nastavci slova "R", "M", i "N". Taj se novi logotip pojavio na svim budućim studijskim albumima, koncertnim albumima (s iznimkom *Flight 666* i ''Maiden England '88*) i singlovima sve do albuma *The Final Frontier*. *The Book of Souls*, šesnaesti studijski album grupe, sadrži prvobitni logotip na svojoj naslovnici.

Premda je u prošlosti muzičke dionice na klavijaturama svirao Michael Kenney, Harrisov tehničar bas-gitare, na albumu je dio takvih dionica odsvirao upravo Harris.

Kao što je bio slučaj s prethodnom svjetskom turnejom, nekoliko je koncerata u SAD-u tokom turneje Virtual XI World Tour otkazano jer je Bayley imao problema s glasom, iako je zvanični razlog za otkazivanje koncerata bio taj da je Bayley patio od ozbiljne alergijske reakcije na pelud.

*Virtual Xi* drugi je i posljednji studijski album sastava na kojem je pjevao Blaze Bayley. U februaru 1999. članovi Iron Maidena zamolili su Bayleyja da napusti grupu i najavili su da će joj se Bruce Dickinson i Adrian Smith, koji su poimence napustili grupu 1993. i 1990, ponovo priključiti.

## Pjesme
Bayley je izjavio da je sa stilskog gledišta *Virtual XI'' "optimističniji album [u usporedbi s prethodnim], jer smo preživjeli 'X-Factour'... Bili smo sastav i, osjećao sam to, bili smo na svom putu." Prema Harrisovim riječima pjesma "Futureal", čiji je tekst napisao Bayley, govori "o zatočenosti u virtualnoj stvarnosti"; opisao ju je "prilično direktnom rokerskom pjesmom, ali sviranom u stilu Maidena." Pjesma je objavljena kao drugi singl grupe; menadžer sastava Rod Smallwood jednom je prilikom izjavio da se "pomalo posvađao sa Steveom" jer je želio da pjesma "Futureal" bude glavni singl, a ne "The Angel and the Gambler". Međutim na kraju je "Steve donio konačnu odluku". "The Clansman" je inspirirana filmom *Hrabro srce*; Harris je izjavio da govori "o tome kakav je osjećaj pripadati u zajednicu koju potpomažeš i jačaš, a poslije se moraš boriti kako bi spriječio da ti je [drugi] oduzmu". a "Como Estais Amigos" napisana je u počast vojnicima obje zaraćene strane u Folklendskom ratu.

Nakon što se Bruce Dickinson ponovno priključio grupi, Iron Maiden nastavio je svirati pjesme "Futureal" i "The Clansman" na koncertima. Iako je "Futureal" svirana uživo samo tokom 1999, "The Clansman" se pojavljivala na koncertnim spiskovima pjesama sve do 2003. Koncertni snimci obiju pjesama s Dickinsonom mogu se poimence pronaći na singlu "The Wicker Man" i koncertnom albumu *Rock in Rio*, a ista koncertna verzija "The Clansmana" poslije je ponovno objavljena na kompilaciji *From Fear to Eternity* iz 2011.

Blaze Bayley snimio je vlastite verzije pjesama "Futureal" i "When Two Worlds Collide" na koncertnom albumu *As Live as It Gets*.

Pjevačica Brandy uključila je dio pjesme "The Clansman" u pjesmu "I Tried".

## Recenzije
*Virtual XI* dobio je mješovite recenzije muzičkih kritičara. Sajt AllMusic komentirao je da "na površini s albumom nije ništa strašno pogrešno pošto pruža sve žestoke rifove i demonski horor s najboljih albuma [grupe]. Problem je u tome što nema pamtljivih dijelova, rifova ili pjesama, a muziku i produkciju karakterizira manjak energije. Zato zvuči beživotno svima osim najposvećenijim obožavaocima." AllMusic je također izjavio da je Blaze Bayley "sposoban, ali bezličan pjevač."

## Spisak pjesama
## Zasluge
;Iron Maiden
* Steve Harris – klavijature (na pjesmama 2, 4 i 7), bas-gitara, produkcija, miksanje
* Blaze Bayley – vokali
* Dave Murray – gitara
* Janick Gers – gitara
* Nicko McBrain – bubnjevi
;Dodatni glazbenici
* Michael "Count" Kenney – klavijature (na pjesmama 1, 3, 5, 6 i 8)

;Ostalo osoblje
* Simon Fowler – fotografija
* George Chin – fotografija
* Ross Halfin – fotografija
* Melvyn Grant – naslovnica
* Nigel Green – inženjer zvuka, miksanje, produkcija
* Simon Heyworth – mastering
* Les Lambert – tehničar

## Reference
Kategorija:Albumi Iron Maidena
Kategorija:Albumi iz 1998.